CELEX: 32014D0895
Language: hu
Date: 2014-12-10 00:00:00
Title: 2014/895/EU: A Bizottság végrehajtási határozata ( 2014. december 10. ) a veszélyes anyagokkal kapcsolatos súlyos balesetek veszélyének kezeléséről szóló 2012/18/EU európai parlamenti és tanácsi irányelv 21. cikkének (3) bekezdésében említett információk közlése formátumának megállapításáról (az értesítés a C(2014) 9334. számú dokumentummal történt)  EGT-vonatkozású szöveg

12.12.2014   
            
            
               HU
            
            
               Az Európai Unió Hivatalos Lapja
            
            
               L 355/51
            
         A BIZOTTSÁG VÉGREHAJTÁSI HATÁROZATA
   (2014. december 10.)
   a veszélyes anyagokkal kapcsolatos súlyos balesetek veszélyének kezeléséről szóló 2012/18/EU európai parlamenti és tanácsi irányelv 21. cikkének (3) bekezdésében említett információk közlése formátumának megállapításáról
   
      
         (az értesítés a C(2014) 9334. számú dokumentummal történt)
      
   
   (EGT-vonatkozású szöveg)
   
      (2014/895/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszélyes anyagokkal kapcsolatos súlyos balesetek veszélyének kezeléséről, valamint a 96/82/EK tanácsi irányelv módosításáról és későbbi hatályon kívül helyezéséről szóló, 2012. július 4-i 2012/18/EU európai parlamenti és tanácsi irányelvre (1), és különösen annak 21. cikke (5) bekezdésére,
   mivel:
   
               (1)
            
            
               a 2012/18/EU irányelv 21. cikkének (3) bekezdése értelmében a tagállamok az irányelv hatálya alá tartozó üzemekkel kapcsolatos információkat közölnek a Bizottsággal, meghatározott jelentéstételi formában.
            
         
               (2)
            
            
               A jelentéstételi formának lehetővé kell tennie a tagállamok számára, hogy az információkat – a megadott információk hasznosságának és összehasonlíthatóságának maximalizálása, valamint az adminisztratív terhek minimalizálása érdekében – egyszerűsített formában közöljék, ugyanakkor megfeleljenek az Európai Közösségen belüli térinformációs infrastruktúra (INSPIRE) kialakításáról szóló 2007/2/EK európai parlamenti és tanácsi irányelvben (2) foglalt követelményeknek.
            
         
               (3)
            
            
               Az e határozatban előírt intézkedések összhangban vannak a 96/82/EK tanácsi irányelv (3) által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok a 2012/18/EU irányelv 21. cikkének (3) bekezdésében említett információk közlésére az e határozat mellékletében meghatározott jelentéstételi formátumot alkalmazzák.
   Az adatbázisban már szereplő bejegyzések esetében az információkat 2016. december 31-ig felül kell vizsgálni.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. december 10-én.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  HL L 197., 2012.7.24., 1. o.
   
   
      (2)  Az Európai Parlament és a Tanács 2007. március 14-i 2007/2/EK irányelve az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).
   
      (3)  A Tanács 1996. december 9-i 96/82/EK irányelve a veszélyes anyagokkal kapcsolatos súlyos balesetek veszélyeinek ellenőrzéséről (HL L 10., 1997.1.14., 13. o.).
   
      MELLÉKLET
      A 2012/18/EU IRÁNYELV 21. CIKKÉNEK (3) BEKEZDÉSÉBEN ELŐÍRT INFORMÁCIÓK KÖZLÉSÉNEK FORMÁTUMA
      A csillaggal jelölt mezők kitöltése kötelező.
      A bizalmas adatokat valamennyi adattípus esetében meg kell jelölni, és minden esetben meg kell adni az adatszolgáltatás megtagadásának a 2003/4/EK európai parlamenti és tanácsi irányelv (1) 4. cikkének megfelelő indokát.
      1.   1. rész – az Európai Bizottság felhasználóazonosítási rendszere (ECAS)
      
      A tagállami felhasználók az eSPIRS rendszerbe biztonsági okokból csak az ECAS-ba, az Európai Bizottság felhasználóazonosítási rendszerébe történő regisztráció után léphetnek be, az alábbi kötelezően megadandó felhasználói adatokkal:
      a)   
            Név*: a felhasználó neve
      b)   
            Vezetéknév*: a felhasználó vezetékneve
      c)   
            E-mail*: a felhasználó e-mail címe
      d)   
            Felhasználó szerepe*: nemzeti jelentéstevő (NR) vagy nemzeti adminisztrátor (NA)
      Amint a felhasználó azonosítása megtörtént, a Súlyos Balesetek Veszélyeivel Foglalkozó Iroda MINERVA portáljára kerül, ahol az eSPIRS található. Az eSPIRS adatbázis használatához szükséges felhasználói jogosultságok a felhasználó szerepének megfelelően kerülnek kiosztása.
      2.   2. rész – az eSPIRS-ben megadandó információk
      
      A felhasználónak az alábbiakban felsorolt információkat kell megadnia vagy az online jelentéstételi formátum segítségével, amely minden egyes üzem esetében lehetővé teszi az adatok külön-külön történő importálását, vagy a nemzeti exportáló eszközzel, amely az eSPIRS XML-sablonfájlt használja a nemzeti/regionális/helyi üzemi adatbázis(ok)ban szereplő információ automatikus importálására.
      2.1.   Jelentéstevő illetékes hatóság
      a)   
            Név*: a jelentéstevő illetékes hatóság hivatalos megnevezése
      b)   
            Cím*: utcanév, ahol a jelentéstevő illetékes hatóság működik
      c)   
            Település*: város, község vagy falu, ahol a jelentéstevő illetékes hatóság működik
      d)   
            Irányítószám*: a jelentéstevő illetékes hatóság működési helyének irányítószáma
      e)   
            Ország*: az az ország, ahol a jelentéstevő illetékes hatóság működik
      f)   
            Megjegyzések
         : a felhasználó esetleges megjegyzései a jelentéstevő illetékes hatósággal kapcsolatban
      2.2.   Az üzem neve és tevékenysége
      
                  a)
               
               
                  
                     Seveso-besorolás*: [a Seveso III. irányelv szerint az üzemek két nagy csoportba sorolhatók: felső küszöbértékű üzemek és alsó küszöbértékű üzemek]
               
            
                  b)
               
               
                  
                     Név*: az eSPIRS-jelentésben szereplő Seveso-üzem neve
               
            
                  c)
               
               
                  
                     Anyavállalat: az üzem holdingtársasága/anyavállalata
               
            
                  d)
               
               
                  
                     Személyes kód: a felhasználó által beírható kód, amennyiben az eSPIRS-ben a régi kódrendszert kívánja használni
               
            
                  e)
               
               
                  
                     Ágazattípus és/vagy NACE-kód*: amennyiben egy üzemhez több SPIRS és/vagy NACE-kód is tartozik, meg kell különböztetni az elsődleges tevékenységet a másodlagos tevékenységektől.
                  
                              (1)
                           
                           
                              Az ágazattípust a Seveso SPIRS-kódok szerint kell jelölni:
                              
                                          (1)
                                       
                                       
                                          Mezőgazdaság
                                       
                                    
                                          (2)
                                       
                                       
                                          Szabadidős és sporttevékenységek (pl. jégpálya)
                                       
                                    
                                          (3)
                                       
                                       
                                          Bányászati tevékenységek (a dúsítási maradék feldolgozása és fiziko-kémiai folyamatok)
                                       
                                    
                                          (4)
                                       
                                       
                                          Fémek feldolgozása
                                       
                                    
                                          (5)
                                       
                                       
                                          Vasfémfeldolgozás (öntödék, olvasztás stb.)
                                       
                                    
                                          (6)
                                       
                                       
                                          Színesfémek feldolgozása (öntödék, olvasztás stb.)
                                       
                                    
                                          (7)
                                       
                                       
                                          Fémek feldolgozása elektrolitos vagy kémiai folyamatok alkalmazásával
                                       
                                    
                                          (8)
                                       
                                       
                                          Petrokémiai tevékenység/olajfinomítók
                                       
                                    
                                          (9)
                                       
                                       
                                          Villamosenergia-termelés, -ellátás és -elosztás
                                       
                                    
                                          (10)
                                       
                                       
                                          Tüzelőanyag-tárolás (beleértve a fűtést, a kiskereskedelmi értékesítést stb.)
                                       
                                    
                                          (11)
                                       
                                       
                                          Robbanóanyagok gyártása, megsemmisítése és tárolása
                                       
                                    
                                          (12)
                                       
                                       
                                          Tűzijáték-gyártás és tárolás
                                       
                                    
                                          (13)
                                       
                                       
                                          LPG-gyártás, -palackozás és nagy tömegben történő elosztás
                                       
                                    
                                          (14)
                                       
                                       
                                          LPG-tárolás
                                       
                                    
                                          (15)
                                       
                                       
                                          LNG (cseppfolyósított földgáz) -tárolás és -elosztás
                                       
                                    
                                          (16)
                                       
                                       
                                          Nagy- és kiskereskedelmi tárolás és elosztás (kivéve az LPG-t)
                                       
                                    
                                          (17)
                                       
                                       
                                          Kártevőirtó szerek, biocidok és gombaölő szerek gyártása és tárolása
                                       
                                    
                                          (18)
                                       
                                       
                                          Műtrágyák gyártása és tárolása
                                       
                                    
                                          (19)
                                       
                                       
                                          Gyógyszergyártás
                                       
                                    
                                          (20)
                                       
                                       
                                          Hulladéktárolás, -kezelés és ártalmatlanítás
                                       
                                    
                                          (21)
                                       
                                       
                                          Víz és szennyvíz (gyűjtés, ellátás és kezelés)
                                       
                                    
                                          (22)
                                       
                                       
                                          Vegyipari berendezések
                                       
                                    
                                          (23)
                                       
                                       
                                          Szerves vegyi alapanyagok gyártása
                                       
                                    
                                          (24)
                                       
                                       
                                          Műanyag- és gumigyártás
                                       
                                    
                                          (25)
                                       
                                       
                                          Papírrost és papír előállítása és gyártása
                                       
                                    
                                          (26)
                                       
                                       
                                          Faanyagok kezelése és bútorok
                                       
                                    
                                          (27)
                                       
                                       
                                          Textilgyártás és -kezelés
                                       
                                    
                                          (28)
                                       
                                       
                                          Élelmiszer-ipari termékek és italok gyártása
                                       
                                    
                                          (29)
                                       
                                       
                                          Általános építés, gyártás és összeszerelés
                                       
                                    
                                          (30)
                                       
                                       
                                          Hajóépítés, -bontás, -javítás
                                       
                                    
                                          (31)
                                       
                                       
                                          Építőipari és mélyépítési munkálatok
                                       
                                    
                                          (32)
                                       
                                       
                                          Kerámia (tégla, kerámia, üveg, cement stb.)
                                       
                                    
                                          (33)
                                       
                                       
                                          Üveggyártás
                                       
                                    
                                          (34)
                                       
                                       
                                          Cement-, mész-, gipszgyártás
                                       
                                    
                                          (35)
                                       
                                       
                                          Elektronika és a villamos ipar
                                       
                                    
                                          (36)
                                       
                                       
                                          Árukezelési és szállítmányozási központok (kikötők, repülőterek, kamionparkolók, rendező pályaudvarok stb.)
                                       
                                    
                                          (37)
                                       
                                       
                                          Gyógyítás, kutatás, oktatás (beleértve a kórházakat, egyetemeket stb.)
                                       
                                    
                                          (38)
                                       
                                       
                                          Általános vegyipari gyártás (a jegyzékben másképp meghatározottak kivételével)
                                       
                                    
                                          (39)
                                       
                                       
                                          Egyéb tevékenység (a jegyzékben másképp meghatározottak kivételével)
                                       
                                    
                        
                              (2)
                           
                           
                              
                                 NACE-kód: a NACE az uniós gazdasági tevékenységek egységes ágazati osztályozási rendszere. A NACE-kód hat számjegyből áll. A felhasználónak lehetősége van a Seveso-üzemet a SPIRS-kódok mellett vagy azok helyett a NACE osztályozási rendszer szerint megjelölni, a NACE-kód első 4 számjegyének megadásával.
                           
                        
            
                  f)
               
               
                  
                     Az üzemről további információkat tartalmazó honlapra mutató link*
               
            
                  g)
               
               
                  
                     E-PRTR-azonosító: amennyiben az üzem teljesen vagy részben a 166/2006/EK európai parlamenti és tanácsi rendelet (2) hatálya alá tartozik, meg kell adni az üzemről a szóban forgó rendelet szerint készített jelentésekhez használt nemzeti egyedi azonosítót, valamint a megfelelő honlapra mutató hivatkozást.
               
            
                  h)
               
               
                  
                     IED-azonosító (a 2016-os adatoktól kezdődődően): amennyiben az üzem teljesen vagy részben a 2010/75/EU európai parlamenti és tanácsi irányelv (3) (http://ec.europa.eu/environment/air/pollutants/stationary/ied/legislation.htm) hatálya alá tartozik, meg kell adni az üzemről a szóban forgó irányelv szerinti valamennyi nemzeti egyedi azonosítót, valamint a megfelelő honlapra mutató hivatkozást.
               
            
                  i)
               
               
                  
                     Megjegyzések az üzemekről: a felhasználó esetleges megjegyzései a jelentések tárgyát képező üzemekkel kapcsolatban
               
            2.3.   Az üzem elhelyezkedése* teljes cím vagy szélességi/hosszúsági koordináták
      a)   
            Cím*: utcanév, házszám, és település, ahol az üzem működik
      b)   
            Földrajzi szélesség*: az üzem helyének szélességi koordinátái (ha cím nincs megadva)
      c)   
            Földrajzi hosszúság*: az üzem helyének hosszúsági koordinátái (ha cím nincs megadva)
      d)   
            Megjegyzések a címről
         : a felhasználó esetleges megjegyzései az üzem címével kapcsolatban
      2.4.   Az üzemben kezelt anyagok
      a)   
            Anyag (Seveso III-besorolás szerint)
         : közhasználatú név vagy generikus név vagy veszélyességi besorolás
      b)   
            CAS-szám
         : a CAS nyilvántartási szám egy egyedi numerikus azonosító, amely egyetlen anyaghoz tartozik, nincs kémiai jelentősége, azonban az adott vegyi anyaggal kapcsolatban rengeteg információra utal. Legfeljebb 10 számjegyből áll, kötőjelekkel három részre osztva. (http://www.cas.org/content/chemical-substances)
      c)   
            Mennyiség
         : az anyag mennyisége tonnában
      d)   
            Fizikai tulajdonságok
         : tárolási feltételek, amelyek mellett az anyag megmarad, mint például halmazállapot (szilárd, folyékony, gáz), szemcsézettség (por, pellet stb), nyomás, hőmérséklet stb.
      e)   
            Megjegyzések az anyagról
         : a felhasználó esetleges megjegyzései az anyaggal kapcsolatban
      
         (1)  Az Európai Parlament és a Tanács 2003. január 28-i 2003/4/EK irányelve a környezeti információkhoz való nyilvános hozzáférésről és a 90/313/EGK irányelv hatályon kívül helyezéséről (HL L 41., 2003.2.14., 26. o.).
      
         (2)  Az Európai Parlament és a Tanács 2006. január 18-i 166/2006/EK rendelete az Európai Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a 96/61/EK tanácsi irányelv módosításáról (HL L 33., 2006.2.4., 1. o.).
      
         (3)  Az Európai Parlament és a Tanács 2010. november 24-i 2010/75/EU irányelve az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.).